A Rúa

**A Rúa** é un concello da provincia de Ourense, pertencente á comarca de Valdeorras. Desde o punto de vista eclesiástico fai parte, xunto con outros concellos do oriente ourensán, da diocese de Astorga. Segundo o IGE en 2015 tiña 4595 habitantes (5027 en 2003). O seu xentilicio (véxase no Galizionario) é «».

## Toponimia 
O nome do concello vén do substantivo común rúa (camiño dentro dunha poboación), que vén do latín vulgar *via ruga* (camiño entre casas), xa que *ruga*  significa no latín clásico engurra. O termo rúa é compartido noutras linguas próximas como no portugués *rua*, en albanés *rrugë*, en bretón *ruioù* ou en francés *rue*.

## Demografía 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:white

PlotData=
  color:bar width:20 align:left
  bar:1900 from:0 till:2411
  bar:1910 from:0 till:2626
  bar:1920 from:0 till:2822
  bar:1930 from:0 till:3224
  bar:1940 from:0 till:4040
  bar:1950 from:0 till:4096
  bar:1960 from:0 till:4526
  bar:1970 from:0 till:5242
  bar:1981 from:0 till:5712
  bar:1991 from:0 till:4933
  bar:2001 from:0 till:5056
  bar:2009 from:0 till:4816

PlotData=
  bar:1900 at: 2411 fontsize:S text:2.411 shift:(-10,5)
  bar:1910 at: 2626 fontsize:S text:2.626 shift:(-10,5)
  bar:1920 at: 2822 fontsize:S text:2.822 shift:(-10,5)
  bar:1930 at: 3224 fontsize:S text:3.224 shift:(-10,5)
  bar:1940 at: 4040 fontsize:S text:4.040 shift:(-10,5)
  bar:1950 at: 4096 fontsize:S text:4.096 shift:(-10,5)
  bar:1960 at: 4526 fontsize:S text:4.526 shift:(-10,5)
  bar:1970 at: 5242 fontsize:S text:5.242 shift:(-10,5)
  bar:1981 at: 5712 fontsize:S text:5.712 shift:(-10,5)
  bar:1991 at: 4933 fontsize:S text:4.933 shift:(-10,5)
  bar:2001 at: 5056 fontsize:S text:5.056 shift:(-10,5)
  bar:2009 at: 4816 fontsize:S text:4.816 shift:(-10,5)

## Xeografía 
O concello limita ao norte con Vilamartín de Valdeorras e Quiroga (este último da provincia de Lugo), ao sur con Larouco, ao leste con Petín e Vilamartín de Valdeorras, e ao oeste con Quiroga.

Os cumios de maior altitude están cara ao norte, na serra dos Cabalos, os montes de Cereixido e a serra da Enciña da Lastra: Lagoa Grande (1242 m), Pincheira (1139 m) e A Torrenta (1134 m). Cara ao sur está o val do río Sil, ao que van dar varios ríos e regatos no encoro de San Martiño.

Ten un clima suboceánico con trazos continentais e mediterráneos, con escasas choivas.

## Historia 
Antes da romanización, segundo Plinio e Tolomeo, as terras estaban habitadas polos guigurros, do convento xurídico asturicense. Na localidade da Rúa estaba situada a *Forum Cigurrorum* romana (*Cigurria*), a VIII mansión da Vía Nova do itinerario de Antonino, que unía Braga e Astorga, cruzando o río Sil pola ponte da Cigarrosa. Preto desta ponte atopouse unha lápida de cuarzo cunha inscrición romana, conservada na igrexa de Santo Estevo.

Na Idade Antiga establecéronse na zona os suevos e os visigodos, que utilizaron a vila como ceca de cuñaxe de moeda durante os reinados de Viterico, Sisebuto e Suintila, entre os anos 603 e 631. Logo da invasión musulmá asentáronse os agarenos, expulsados por Afonso I de Asturias a mediados do século VIII.

Na Idade Media a zona estivo baixo dominio dos reis de Asturias, León e Galiza e baixo o señorío dos condes de Lemos e Ribadavia.

Ata a Idade Moderna a vila recibiu o nome de Santo Estevo.

No século XIX houbo enfrontamentos entre a guerrilla e as tropas francesas durante a guerra da Independencia. En 1811 faleceu na zona María Manuela de Lunas y Sancho, heroína na defensa de Zaragoza.

## Escudo 
Segundo o *Decreto 281/1991, do 5 de setembro, polo que se aproba o escudo heráldico do Concello da Rúa (Ourense)*, a organización do escudo do concello queda do seguinte xeito: "Escudo de prata cunha banda de azur; brocante escudón de azur cunha ponte de ouro, mazonado de sable posto sobre ondas de prata e azur, e sumado dun sotuer de ouro. Ó timbre coroa real." O concello representa o escudo cunha banda inferior coa lenda *Forvm Egvrrorvm*.

## Irmandamentos
dereita|miniatura|Cartel en Almendralexo.
O concello da Rúa está irmandado co de Almendralexo (provincia de Badaxoz) desde 2002

## Galería de imaxes 

Ficheiro:Roblido.jpg|O río Sil visto desde Roblido.
Ficheiro:Igrexa da Rúa de Valdeorras, A Rúa.JPG|Igrexa da Nosa Señora de Fátima de Fontei.
Ficheiro:A Rúa de Petín, Galiza.jpg|A Rúa de Petín.
Ficheiro:Placa altimétrica, concello A Rúa.jpg|Placa altimétrica do concello.

## Parroquias 
## Lugares da Rúa 
Para unha lista completa de todos os lugares do concello da Rúa vexa: Lugares da Rúa.

## Notas 
## Véxase tamén 
### Bibliografía 
*
### Outros artigos 
*
### Ligazóns externas 
* Blog Forum Gigurrorum